เมื่อวันที่20/10/63ผมมีอะไรกับเเฟนเเบบไม่ได้สอดใส่กันนาะครับ เเค่ของผมไปโดนกับของเเฟนไม่ถึง5วิเเล้วเเฟนผมพลักออกครับเเต่ของผมมันใจว่ามีนํ้าหล่อลื่นครับเเต่ไใ่ใช่อาสุจิเเล้ววันถัดมาวันที่21/10/63เเฟนผมกินยาคุมฉุกเฉินเเบบ1เม็ด1.5 วันเเรกก็ฉี่บ่อยครับอาการเเต่หลังๆมาก็ไม่มีอาการอะไรเลยจนมาวันถึงวันนี้ครับ ผมอยากรู้ว่า เเบบนี้เป็นอาการท้องหรือป่าวครับ เมนจะมาตอนไหนครับ
สวัสดีค่ะ การมีเพศสัมพันธ์ถ้าไม่ได้มีการสอดใส่อวัยวะเพศแทบจะไม่มีโอกาสตั้งครรภ์ได้เลย หรือถ้าถูไถกันภายนอก น้ำหล่อลื่นที่อยู่บริเวณด้านนอกช่องคลอด ไม่น่าจะผ่านเข้าไปในช่องคลอดจนทำให้เกิดการตั้งครรภ์ได้แต่หากได้กินยาคุมฉุกเฉินไปแล้วนั้น อาจจะทำให้มีอาการเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้ ซึ่งยามีประสิทธิภาพลดการตั้งครรภ์ได้ประมาณ 80-90% หากได้กินภายใน 72 ชั่วโมงหลังมีเพศสัมพันธ์ดังนั้นจากที่กล่าวมา โอกาสตั้งครรภ์มีได้น้อยมาก ประจำเดือนควรจะมาตามปกติ หรือคลาดเคลื่อนไปไม่เกิน 7 วัน หรือไม่เกิน 35 วันจากครั้งก่อน หากมาช้ากว่านี้แล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งชุดตรวจนั้นให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป